 Wasiir Sacad mar uu ka hadlaayey socdaalkii uu Madaxweynuhu ku tagay Gobolada Galbeedka ayaa yidhiWaxaanu soo marnay afar Magaalo, oo ay ka mid yihiin Yaasha-cado, Gargaara Bari, Lughaya, Saylac,dadkii aanu la kulanay waxay noo sheegeen inay xoolo badani baxeen, beero badani baabeen, qiyaastii tiro ilaa 31 qofna dhinteen, khasaare baaxad weyn baa dhacay, haba ugu sii darnaadan Gargaar Bari,markaas dadkaasi gargaar deg deg ah ayey u baahan yihiin, waxay u baahan yihiin cunto, waxay u baahan yihiin biyo, waxay u baahan yihiin hooy, waxay u baahan yihiin in guyihii dib loogu dhiso, dadkii xooluhu ka baxeen waxay u baahan yihiin in la xooleeyo, dadkii beeruhu ka baxeena in la caawiyo ayey u baahan yihiin,markaas waxaan ku baaqayaa in dadkaas aan waxba laga hagran ee loo gargaaro. 